Os Magos de Oriente, tamén chamado-los tres reis magos de Oriente, segundo o evanxeo de san Mateo, tratábanse de nobres peregrinos posuidores de coñecementos astronómicos e astrolóxicos que seguiron unha estrela ata Belén, en Xudea, para render homenaxe ó recentemente nacido Xesús. Ofrecéronlle ouro, presente conferido ós reis; incenso, empregado no culto nos altares de Deus, e mirra, un composto embalsamador para os mortos. Cando chegaron a Xerusalén, reclamaron a axuda de Herodes o Grande, que ostentaba o título de 'rei dos xudeos', para atopar ó neno que segundo a profecía ía a se-lo Mesías. Herodes contestou que non sabía onde o poderían atopar, pero pediulles que volveran ó seu palacio unha vez atoparan ó futuro gobernador de Israel. Nembargantes, despois dun soño premonitorio, decidiron non volver a velo.
En tradicións posteriores os magos convertéronse en tres reis. Os seus nomes -Melchor, Gaspar e Baltasar- aparecen por primeira vez no mosaico dunha igrexa do século VI en Rávena, Italia. A visita dos magos celébrase o 6 de xaneiro nas Igrexas anglicana, ortodoxa e católica, e conmemora a primeira revelación de Xesús ós xentís. Na catedral de Colonia consérvanse nas súas supostas reliquias.

Melchor, Gaspar e Baltasar, son, desde logo, vellos coñecidos nosos. Seguramente teranvos visitado a moitos de vos durante anos e anos. Chegaban coas súas roupaxes exóticas, cos seus paxes e cos seus camelos cargados de galanos.

A noite de reis a duodécima noite despois do Nadal non se esquece facilmente e aínda hoxe cando outros personaxes provintes do frío con roupas vermellas achéganse ás nosas chemineas, aínda hoxe a noite de Reis e a noite máis máxica do ano. Celébrase o 5 de xaneiro, véspera da festividade da Epifanía e conmemora a visita dos tres Reis Magos ó neno Xesús en Belén. En España existe a costume de que esa noite, os Reis Magos pasen polas casas, cando todo o mundo durme, para deixar regalos; nas casas, en agradecemento, déixalles un prato con doces e turróns, auga e, nalgúns lugares, palla para os camelos que transportado-los regalos. |

En cidades e pobos, os Reis Magos chegan ó lugar e son recibidos con gran boato polas autoridades; tamén se organizan cabalgatas e cortellos que recorren a cidade entre a alegría de nenas e nenos. En Inglaterra e outros países de fala inglesa é ademais o día no que se quitan os adornos de Nadal para conxurar a mala sorte do ano entrante. Antigamente celebrábanse grandes festexos y para sinala-la final das festas de Nadal cociñábase un pastel especial no que se agachaba unha legume ou pequenas moedas de prata; ó que lle tocaba era nomeado 'rei xudeo' ou 'señor do desorde' e se encargaba das diversións da noite. Máis adiante incluíronse bailes de máscaras e representacións de teatro nos festexos. Dise que os avogados londinienses encargaron a Shakespeare unha obra de teatro con título de Noite de Reis e sabemos con seguridade que a súa compaña representou a obra perante Isabel I no palacio de Whitehall o ano novo de 1601 e que o invitado de honor foi un nobre italiano, Virginio Orsino, nome que despois Shakespeare deu ó duque que aparece na obra. En Italia, tamén leva regalos a noite do 5 de xaneiro a Beffana, unha bruxa boa; costume parecida tamén existe en Alemaña e noutros países.